2001-ben a cég elkezdett növekedni, ám a dotkom-lufi kipukkadása és a szeptember 11-i terrortámadások nem tettek jót az üzletágnak. Ugyanazon év karácsonyán aztán a DVD-lejátszók végre megfizethető olcsóságúak lettek, és számos háztartásba bekerültek karácsonyi ajándékként, amely 2002-ben a kölcsönzőcég gyors felfutásának ágyazott meg. Ennek köszönhetően 2002-től a céget bevezették a tőzsdére. 2004-ben Randolph kihátrált a cég mögül, ugyanebben az évben beperelték a Netflixet, mert valótlanul állították hirdetéseikben, hogy korlátlan kölcsönzést biztosítanak egynapos szállítási határidővel.